EkBass/fiwiki-20250220-pages-articles huggingface dataset:
Kyläyhdistys

Kyläyhdistys on Suomessa kylätoimintaa harjoittava yhdistys. Laajemmassa mielessä kyläyhdistyksiksi kutsutaan myös kylätoimikuntia (rekisteröimätön yhdistys) ja taajamissa toimivia asukasyhdistyksiä. Kyläyhdistykseksi voidaan kutsua näiden lisäksi myös nuorisoseuraa, maamiesseuraa tai muuta yhdistystä, joka harjoittaa järjestäytynyttä kylätoimintaa. Suomessa kyläyhdistyksiä on noin 3100 ja kylätoimikuntia noin 900. Kylätoimintaa harjoittavat muualla maailmassa erilaiset kyläyhdistykset, kylätoimikunnat ja esimerkiksi Ruotsissa myös kyläosuuskunnat. Joissakin maissa - ja Suomessakin parissa kunnassa - kylätoimikunta voi olla julkishallinnon alimman tason toimielin. ==Toimialue ja toiminta-ajatus== Kyläyhdistyksen toimialue on yleensä yksi kylä. Tosin kunkin kylän historiasta ja erilaisista määrittelyistä johtuen kyläyhdistyksen toimialue saattaa olla useampi kylä tai joskus jopa vain osa kylästä. 1990-2000-luvuilla kylätoimikunnat ovat joskus rekisteröityessään yhdistyneet useamman kylän yhteiseksi kyläyhdistykseksi. Kyläyhdistys edustaa kylän kaikkia asukkaita. Kyläyhdistyksen rooli on olla kylän eri yhdistysten ja toimijaryhmien yhteinen foorumi, jossa voidaan keskustella koko kylää koskettavista asioista ja muun muassa sovitella vuoden toimintakalentereita yhteen. Kyläyhdistykset ovat paikallisia kansalaisjärjestöjä. Kyläyhdistys voi laatia kylän kehittämistä koskevan kyläsuunnitelman, jonka toimenpiteitä toteuttavat kyläyhdistys, muut kylällä toimivat yhdistykset, yritykset, kunta ja muut organisaatiot. ==Hallinto ja historia== Rekisteröidyn kyläyhdistyksen hallinto on normaali suomalainen yhdistyshallinto: vuosikokous ja hallitus. Rekisteröimättömässä kylätoimikunnassa kylätoimikunta-nimikkeellä kutsutaan sekä yhdistystä että sen hallitusta. Kyläyhdistyksen puheenjohtajaa kutsutaan monesti epävirallisesti kyläpäälliköksi. Kyläyhdistyksien vuosikokouksia kutsutaan vielä usein kyläkokouksiksi. Kyläyhdistyksiä, tuolloin lähinnä kylätoimikuntia, perustettiin eniten 1980-luvulla. Eri maakunnissa perustamisen vilkkain ajankohta oli eri vuosina. Nykyään suurin osa uusista kyläyhdistyksistä perustetaan suoraan rekisteröidyksi yhdistykseksi. Kyläyhdistykset voivat olla jäseninä maakunnallisissa yhdistyksissään, jotka ovat puolestaan Suomen Kylätoiminta ry:n jäseniä. Tämän lisäksi monet kyläyhdistykset ovat esimerkiksi seutukuntansa maaseudun kehittämisyhdistyksen jäseniä. ==Katso myös== *Kyläkokous == Lähteet == Luokka:Yhdistykset Luokka:Kylätoiminta
Mikael Åkerfeldt

Lars Mikael Åkerfeldt (s. 17. huhtikuuta 1974 Tukholma) on ruotsalainen laulaja, säveltäjä ja kitaristi. Hänet tunnetaan parhaiten ruotsalaisen progressiivisen metalliyhtyeen Opethin johtohahmona, mutta on uransa aikana ollut mukana myös useassa eri yhtyeessä, kuten Bloodbathissa. Lisäksi Åkerfeldt on vieraillut laulajana ja kitaristina muun muassa Porcupine Treen, Ayreonin, Katatonian, Soilworkin ja Edge of Sanityn albumeilla. Åkerfeldt käyttää laulutyylinään metallimusiikille tyypillistä murinaa, mutta myös puhdasta laulua. Åkerfeldt käyttää PRS:n, Gibsonin ja Fenderin sähkökitaroita, Takaminen sekä Martinin akustisia kitaroita, Amalio Burguetin 2AM-mallista klassista kitaraa, Laneyn vahvistimia, BOSSin efektipedaaleja sekä Seymour Duncanin humbucker-mikrofoneja. == Opeth == Varsinainen muusikon ura alkoi Åkerfeldtillä vuonna 1988 hänen perustamassaan death metal -yhtyeessä Eruption. Sen hajottua vuonna 1990 Åkerfeldt liittyi silloin juuri perustettuun Opethiin ja hänestä kehkeytyi yhtyeen keulahahmo hyvin pian tämän jälkeen. Yhtyeen perustaja, laulaja David Isberg kutsui Åkerfeldtin soittamaan yhtyeeseen, alun perin sessiobasistiksi, mutta myöhemmin kitaristiksi. Isbergin erottua yhtyeestä vuonna 1992 musikaalisten erimielisyyksien takia Åkerfeldt korvasi hänen paikkansa laulajana, jatkaen samalla myös kitaristina. Åkerfeldt toimii yhä Opethin keulahahmona ja on myös yhtyeen päätoiminen säveltäjä sekä sanoittaja. == Yksityiselämä == Åkerfeldt meni 15. elokuuta 2003 naimisiin pitkäaikaisen naisystävänsä Annan kanssa. Parille syntyi vuonna 2004 tytär, joka on nimetty Opethin vuonna 1999 ilmestyneen Still Life -konseptialbumin päähenkilön mukaan. Parin toinen lapsi syntyi 2007. == Diskografia == Opeth * * * * * * * * * * * * * * Bloodbath * * * Katatonia * * Steel * Storm Corrosion * Vierailijana *Edge of Sanity - *Edge of Sanity - *Soilwork - *Horrified - *Ayreon - *Porcupine Tree - *Roadrunner United - *Dream Theater - *Ihsahn - *Devin Townsend Project - == Välineistö == === Sähkökitarat === # PRS Custom 24 (Tortoise shell flame top) # Gibson Flying V ('67 Reissue) # PRS Custom 24 (Blue Flame Top) # PRS Custom 24 (Black Quilt) # PRS Custom 24 (Black) # Fender Stratocaster 1975 (Black) # Fender Stratocaster 1972 Reissue (Natural) # Gibson Les Paul Standard (Tobacco Sunburst) # B.C. Rich Mockingbird (Black) # PRS 22 fret Modern Eagle (Grey Flame Top) # PRS Modern Eagle Single Cut 24 Fret (Wine Flame Matt Top) # Gibson SG Standard 1961 Reissue # PRS Custom 22 12-String (Black) # PRS Singlecut (Black Quilt) === Akustiset kitarat === # CF Martin (with Fishman Pickup) # CF Martin 00016GT # Takamine 12 String # Seagull S6CW (with Fishman Pickup) # Amalio Burguet 3am (cedar top) # Landola CT/2/w === Vahvistimet === # Laney GH100L with cabinet # Laney VC100 # Laney VC30 # Fender 1000 Rocpro == Lähteet == == Aiheesta muualla == * Opethin kotisivu * Luokka:Opeth Luokka:Ruotsalaiset metallimusiikin laulajat Luokka:Ruotsalaiset metallimusiikin kitaristit Luokka:Vuonna 1974 syntyneet Luokka:Elävät henkilöt
Linjalaiva (sodankäynti)

Linjalaiva oli purjelaivojen aikakaudesta ensimmäisen maailmansodan loppuun sotalaivatyyppi, joka meritaisteluissa oli taistelulinjoissa eli vastapuolen taistelulinjassa olevia aluksia ampuvissa pitkissä jonoissa. Purjelaivakaudella linjalaivoissa oli tykkejä kahdella tai kolmella, joskus jopa neljällä kannella. Tykkien määrä nousi 1600-luvun linjalaivojen 50 tykistä 1800-luvun alkupuolen alusten yli 100 tykkiin. Esimerkiksi HMS Victorylla oli 1805 Trafalgarin taistelussa 104 tykkiä. Ranskan merivoimat otti 1850 palvelukseen ensimmäisen höyrylinjalaivansa, La Napoléonin, jossa oli purjeiden ohella höyrykone ja potkurit. Myös muut laivastot hankkivat puurunkoisia höyrylinjalaivoja, jotka 1860-luvulla korvattiin raudasta rakennetuilla sotalaivoilla. Linjalaivoja nähtiin sotatoimissa vielä ensimmäisessä maailmansodassa, mutta tykkien kantaman kasvaessa linjataktiikkaa pidettiin vanhentuneena. Uusi taktiikkakin jäi lyhytaikaiseksi ilma-aseen saadessa toisessa maailmansodassa merkittävimmän roolin meritaisteluissa. ==Katso myös== * Kuninkaallisen laivaston luokitusjärjestelmä ==Aiheesta muualla== Luokka:Purjealustyypit Luokka:1800-luvun sotalaivatyypit Luokka:Seulonnan keskeiset artikkelit
Jennifer Saunders

Jennifer Saunders (s. 6. heinäkuuta 1958) on englantilainen näyttelijä, käsikirjoittaja ja komedienne. Parhaiten hänet tunnetaan Todella upeeta -televisiosarjasta (Absolutely Fabulous), jota hän kirjoitti ja jossa hän näytteli vuosina 1992–2004. Saunders on Britannian rakastetuimpia televisiokasvoja. Hänellä on kolme tytärtä näyttelijäaviomiehensä Adrian Edmondsonin kanssa. == Aiheesta muualla == * Luokka:Englantilaiset näyttelijät Luokka:Vuonna 1958 syntyneet Luokka:Elävät henkilöt
Gela-vaihe

Gela-vaihe oli noin 2,588–1,806 miljoonaa vuotta sitten vallinnut geologinen ajanjakso, joka oli pleistoseenikauden ensimmäinen vaihe. Gela-vaiheessa kylmät ja lämpimät vaiheet vuorottelivat. Vaiheen aikana Afrikassa eli ihmistä edeltäneitä Paranthropus-apinoita. Gela-vaihe on saanut nimensä sisilialaisen Gelan kaupungin mukaan. == Stratigrafia ja kronologia == Pleistoseeniin sijoitettu Gela-vaihe on ajoitettu Euroopassa plioseenin Piacenza-vaiheen (Alankomaissa Reuver-vaihe) ja pleistoseenin Calabria-vaiheen väliin. Kauden alku on määritelty paleomagneettisesti Gauss- ja Matuyama-vaiheiden taitteeseen. Gela-vaihe alkaa suunnilleen nanoplanktonvyöhykkeen NN17:n alusta, tarkkaan ottaen lämpimästä happi-isotooppivyöhykkeestä MIS 103. Kiinassa oli kauden alussa kylmään liittyvä lössivyöhyke WL4. Gela-vaiheen ensimmäinen jääkausi Euroopassa oli Pre-Ludham-kausi MIS 100 eli Pre-Tegelen. Tämä lienee ollut samanaikainen kuin Yhdysvaltojen ensimmäinen laaja jäätiköityminen, Esi-Illinois K noin 2,54 miljoonaa vuotta sitten. Noin 1,95 miljoonaa vuotta sitten alkoi Olduvai-magneettivaihe, ja Gela-vaiheen loppu sijoittuu Olduvain loppuun ja happi-isotooppivyöhykkeeseen MIS 63. Sitä seurasi Calabria-vaihe ja Euroopassa sen Eburon-jääkausi.Global chronostratigraphical correlation table for the last 2.7 million years v. 2007b . Samaan aikaan noin 1,8 miljoonaa vuotta sitten Amerikassa oli Esi- Illinois I-jääkausi. Se enteili pleistoseeniajan suuria jääkausia. == Gela- vaiheen jako == Gela-vaihe luettiin aiemmin plioseeniin kuuluvaksi. Pitkän keskustelun jälkeen geologinen yhteisö vuonna 2009 kuitenkin siirsi kvartäärikauden (ja pleistoseenin) rajaa varhaisemmaksi, vastaamaan nykytietoa ilmaston ratkaisevasta viilenemisestä, jolloin Gela-vaiheesta tuli kvartäärin ensimmäinen vaihe.Formal stratigraphical definitions. International Commission on Stratigraphy, Subcommission on Quaternary Stratigraphy Alankomaissa * Pre- Tegelen * Tegelen Englannissa * Pre-Ludham * Ludham * Thurn * Bramertonian/Antian * Pre-Bastonian/Baventian * Pastonian == Lähteet == Luokka:Pleistoseeni
Hannu Raatikainen

Hannu Raatikainen (s. 1948) on suomalainen teatteriohjaaja ja muusikko. Raatikainen valmistui 1970-luvun lopussa luokanopettajaksi. Sen jälkeen hän opiskeli Teatterikoulussa ja valmistui teatteriohjaajaksi. Hän oli 1970-luvulla mukana poliittisessa laululiikkeessä ja kuului Arkiviisu- yhtyeeseen. Hän harrasti katumusisointia sekä Suomessa että ulkomailla. Raatikainen innostui teatterista kun hän näki Kom-teatterin Espoon Leppävaaran kansantalolla. 1980-luvun alussa hän oli harjoittelijana Berliner Ensemblessa Itä-Berliinissä ja tutustui perusteellisesti tähän Bertolt Brechtin teatteriin. Raatikainen kuuluu myös Motelli Skronkle -nimiseen yhtyeeseen. Yhtyeessä hän toimii laulajana, muusikkona, säveltäjänä ja sanoittajana. Raatikainen paitsi ohjaa, myös tekee käsikirjoituksia, säveltää, soittaa ja opettaa. Hän on ohjannut eri puolilla Suomea, mm. Ahaa Teatterissa, Teatteri Pienessä Suomessa, Joensuun kaupunginteatterissa, Tampereen työväenteatterissa ja Oulun kaupunginteatterissa. Mukaan on mahtunut niin klassikoita kuin omiakin kirjoituksia, musiikkiteatteria ja tanssiakin. Turun kaupunginteatterissa hän on vieraillut viisi kertaa. ==Aiheesta muualla== *Artikkeli Motelli Skronklesta Kaltiossa Luokka:Suomalaiset teatteriohjaajat Luokka:Suomalaiset muusikot Luokka:Vuonna 1948 syntyneet Luokka:Elävät henkilöt
Pillar

Pillar on yhdysvaltalainen kristillistä rockmusiikkia soittava yhtye. Yhtye perustettiin vuonna 1998. He aloittivat soittamalla rapcore-tyyliä, mutta ovat myöhemmin suuntautuneet enemmän hard rock -tyyliseksi. Yhtye on saavuttanut kohtuullista suosiota Yhdysvalloissa, mutta Euroopassa sitä ei juuri tunneta. ==Jäsenet== ===Nykyiset=== * Rob Beckley (laulu) (1998–) * Noah Henson (kitara) (2002–) * Lester Estelle Junior (rummut) (2002–) * Kalel (Michael Wittig) (basso) (1998–) * Cinco (Joey Avalos) (kitara) ===Entiset=== * Brad Noone (rummut) (2001–2002) * Travis Jenkins (kitara) (1999–2001) * Dustin Adams (kitara) (1998–1999) * Garrett Marquez (kitara) (1998) ==Diskografia== ===Albumit=== * Metamorphosis (1999) * Original Superman (2000) * Above (2000) * Fireproof (2002) * Broken Down: The EP (EP) (2003) * Where Do We Go From Here (2004) * Nothing Comes For Free (EP) (2006) * The Reckoning (2006) * For the Love of the Game (2008) * Confessions (2009) == Aiheesta muualla == * Pillarin kotisivut * Luokka:Yhdysvaltalaiset rockyhtyeet
Njasviž

Njasviž (, IPA: [nʲaˈsʲvʲiʐ], , , ) on noin 14 033 asukkaan kaupunki Valko- Venäjällä Minskin alueella. Kaupunki sijaitsee linnuntietä noin 95 kilometriä Minskin lounaispuolella. Maaseutuvoittoiseen Njasvižin 41 618 asukkaan hallintopiiriin kuuluu Njasviž, Haradzejan kaupunkimainen taajama (4 099 as.) ja näitä ympäröivien maalaiskylien asukkaat. left|thumb|140px|Aiemmin benediktiiniläisen nunnaluostarin, nykyisen oppilaitosrakennuksen sisäänkäyntiä valvova torni Njasvižin kaupunki on tunnettu erityisesti Njasvižin palatsilinnasta puistoineen ja palatsiin historiallisesti kuuluvasta Kristuksen ruumiin kirkosta, jotka Unesco on kokonaisuutena hyväksynyt maailmanperintöluetteloon. Maailmanperintökohteen suojavyöhykkeeseen kuuluvana myös Njasvižin vanhan keskustan rakennuksia tulee varjella. Näihin kohteisiin kuuluvat muun muassa kaupunkiin etelästä saavuttaessa vastaan tulevat Slutskin portit, vanha kaupungintalo ja aiemman benediktiiniläisen nunnaluostarin rakennukset. == Historia == Ensimmäinen epäsuora viite Njasvižistä on vuodelta 1223, mitä vuotta paikkakunta juhlii perustamisajankohtanaan. Vuonna 1446 Liettuan suuriruhtinas Kasimir Jagiellon antoi kaupungin läänitykseksi Nikolai Jan Nemirovitšille. Kaupunki siirtyi Radvilan (Radziwiłł) aatelissuvun haltuun 1523 (tai 1513). Radvilan suku kehitti Njasvižiä kotipaikkanaan pääsääntöisesti aina vuoteen 1939. Useat Radvilan suvun edustajat kannattivat reformaatiota ja siihen liittyen he edistivät paikallisten kielten oppimista. Vuonna 1562 kaupungissa sijainneessa herttuan kirjapainossa painettiin ensimmäinen Valko-Venäjällä painettu valkovenäjänkielinen kirja, kristinopin sanoman tiivistävä Katekismus. 1572 valmistui vanhalle puolankielelle käännetty Raamattu (tunnetaan myös Njasvižin raamattuna) Kaupunginoikeudet Njasviž sai vuonna 1580-luvulla. Vuonna 1706, Pohjan sodan tuoksinassa ruotsalaiset polttivat kaupungin. Puolan toisessa jaossa 1793 Njasviž joutui Venäjän hallintaan. Vuosien 1919 ja 1939 välillä kaupunki kuului jälleen Puolalle. Kahden vuoden neuvostohallinnon jälkeen saksalaisten joukot valtasivat Njasvižin. Puna-armeija palautti kaupungin Neuvostoliitolle vuonna 1944. == Lähteet == == Aiheesta muualla == * Jurkau kutoczak — Юркаў куточак — Yury's Corner. Старажытнае дойлідства Нясьвіжа *Tiivis kaupunkikuvaus (bycity.org) *Kartta kaupungin keskustasta (bycity.org) *WikiMapia satelliittikuva kaupungista, kohteiden selitykset pääosin , tai *Neuvostoliiton aikaisia topografiakarttoja alueesta *Njasviž (belarusguide.com) *Kuvia Njasvižin rakennuksista (globus.tut.by) *Valokuvia kaupungista , tai (radzima.org) Luokka:Minskin alueen kaupungit
Evävakain

thumb|300px|Evävakain ja sen takana näkyvä palleköli. Evävakain on merenkäynnissä laivan pitkittäisakselin ympäri tapahtuvaa kulmaliikettä eli keinuntaa vaimentava, siipeä muistuttava uloke laivan pohjassa. Evävakaimet kiinnittyvät laivaan akselin välityksellä, jotta evän ja veden kohtaamiskulmaa säätävä tietokone voi käännellä evää keinunnan tahdissa. Evä synnyttää voiman, joka on vastakkaissuuntainen laivan keinumissuunnalle, jotta keinunta vaimenisi. Yleisimmin niitä käytetään matkustaja- ja sotalaivoissa matkustusmukavuuden lisäämiseen. == Toimintaperiaate == Toimintaperiaatteeltaan lentokoneen siipeä muistuttava, mutta vedessä liikkuva evä, jonka toiminta edellyttää aluksen liikettä eteenpäin. Käytännössä nopeutta on oltava vähintään n. 3 solmua, mutta toiminnan miniminopeus riippuu alustyypistä. Evän synnyttämä keinuntaa vaimentava voima on hydrodynaamisen nostevoiman ja vastusvoiman resultantti. Voiman suuruus riippuu keinunnan kulmanopeudesta, evän kohtauskulmasta veteen nähden ja laivan nopeudesta. Halpaan palleköliin verrattuna evävakain on kallis, sillä se tarvitsee monimutkaisen ohjausjärjestelmän, joka säätää evän kohtaamiskulmaa. Evän kääntymistä ohjaava tietokone saa tiedon laivan keinunnasta pyörivän hyrrän, gyroskoopin avulla. Tavallisesti mitataan keinunnan kulman suuruutta, kulmanopeutta ja kulmanopeuden hidastumista tai kiihtymistä. Lisäksi tietokone tarvitsee tiedon laivan nopeudesta ja evävakaimen asennosta. Myös evään asennettuja venymäliuska-antureita saatetaan käyttää mittaamaan evään kohdistuvia voimia. Tietokone ohjaa evää kääntävää hydraulijärjestelmää yleensä niin, että evä kääntyy ääriasennosta toiseen alle kahdessa sekunnissa. == Sijoittelu == Evävakaimet sijoitetaan pallekölien tavoin sivusuunnassa mahdollisimman kauas laivan painopisteestä, mikä käytännössä tarkoittaa niiden sijaitsevan palteen kohdalla laivan molemmilla sivuilla. Niitä on yksi tai kaksi, joskus kolme paria laivan pituussuuntaisen keskikohdan lähistöllä. Koska evävakaimet ulottuvat laivan laitaa leveämmälle ja joskus myös perustason alapuolelle, ne rakennetaan sisäänvedettäviksi. Näin vältetään vauriot laituriin kiinnityttäessä ja jäissä ajettaessa. Yleensäkin evät ovat sisäänvedettyinä aina kun niitä ei tarvita, sillä ne lisäävät laivan vastusta. == Materiaali == Evävakaimet valmistetaan komposiittimateriaaleista tai 6–9 millimetrin teräslevystä vesitiiviiksi ja ne pinnoitetaan korroosion estämiseksi. Niissä saattaa olla myös täytteenä polyuretaanisolumuovia estämässä veden sisäänpääsyä. ==Lähteet== * Edward V. Lewis (editor) (1989): Principles of naval architecture, volume III, ISBN 0-939773-02-3 * A R J M Lloyd (1998): Seakeeping. Ship behaviour in rough weather, ISBN 0-9532634-0-1 * Jerzy Matusiak (1996): Laivan kelluvuus ja vakavuus. Otatieto 557, ISBN 951-672-236-9 * Nina Morgan (editor) (1990): Marine technology reference book, ISBN 0-408-02784-3 * Robert Taggart (editor) (1980): Ship design and construction, ISBN 0-9603048-0-0 ==Aiheesta muualla== * Kuva http://www.wesmar.com/stabilizer.html Luokka:Laivatekniikka
Yhdysvaltain edustajainhuone

Yhdysvaltain edustajainhuone () on Yhdysvaltojen kaksikamarisen parlamentin eli Yhdysvaltain kongressin alahuone. Edustajainhuoneessa on kaikkiaan 435 äänivaltaista edustajaa. Edustajainhuoneeseen valitaan joka toinen vuosi edustajat jokaisesta osavaltiosta siten, että edustajien määrä suhteutetaan osavaltion asukaslukuun. Jokaiselle osavaltiolle on kuitenkin taattu vähintään yksi edustajanpaikka. Lisäksi edustajain­huoneessa on kuusi äänivaltaa vailla olevaa jäsentä, jotka edustavat niitä Yhdysvaltain alueita, jotka eivät ole osavaltioita. Sellaisia ovat District of Columbia sekä territoriot Puerto Rico, Yhdysvaltain Neitsytsaaret, Guam, Pohjois-Mariaanit ja Amerikan Samoa. Näiden alueiden edustajista käytetään nimitystä delegate, lukuun ottamatta Puerto Ricon edustajaa, jonka nimikkeenä on Resident Commissioner. Ennen kuin Filippiinit vuonna 1946 itsenäistyi, myös sieltä valittiin edustajain­huoneeseen Resident Comissioner. Kahden vuoden välein valittava edustajainhuone on tarkoitettu välittämään kuvaa kansalaisten senhetkisistä mielipiteistä, kun taas hitaammin muuttuva senaatti on tarkoitettu pohdiskelevammaksi kamariksi. Edustajainhuoneella on esitysoikeus kaikkien niiden lakien osalta, joilla pyritään hankkimaan rahaa tai saattamaan alulle virkasyyteprosessi. Lakialoitteen on saatava kummankin kamarin hyväksyntä ennen kuin se etenee presidentin vahvistettavaksi. Puolueiden johdot edustajainhuoneessa: Yhdysvaltain edustajainhuoneen puhemies: Mike Johnson (R) Edustajainhuoneen enemmistöjohtaja: Steve Scalise (R) Edustajainhuoneen enemmistön piiskuri: Tom Emmer (R) Edustajainhuoneen vähemmistöjohtaja: Hakeem Jeffries (D) Edustajainhuoneen vähemmistön piiskuri: Katherine Clark (D) == Lähteet == ==Aiheesta muualla== *
Jätkä

Jätkä voi olla *puhekielinen nimitys nuorukaiselle tai miehelle. *puhekielinen nimitys korttipakan pelikortti sotamiehelle, jonka numeroarvo on yleensä 11 *vanhahtava, puhekielinen nimitys metsätyömiehelle *Jätkä, rikollinen Justice League -animaatiosarjassa.
Hertta

Hertta voi tarkoittaa * Hertta, naisen etunimi * hertta, maa korttipakassa * hertta, korttipeli * Hertta, romanttinen nuortenlehti 1969–1975 * Hertta, Heidi Köngäksen romaani vuodelta 2015 * Hertta, Mustan Pekan apuri ja naisystävä Mikki Hiiri -sarjakuvissa * Hertta, ympäristötiedon hallintajärjestelmä * Hertta, CERT, infarktin tai sydänkuoleman riskin arvioimiseksi kehitetty testi * FC Hertta, Joensuussa toimiva naisten jalkapalloseura.
Pata (täsmennyssivu)

Pata tarkoittaa seuraavia: * pata, astia * pataruoka * pata, pelikorttien maa * Pata, kunta Filippiineillä * Pata, kylä Slovakiassa. * pata, ilotulitetyyppi * PATA, kiintolevyn liitäntätyyppi * Patamon, Digimon-sarjan hahmo * Pata, X Japanin kitaristi * Patrick “Pata” Degerman, suomalainen löytöretkeilijä
Ruutu

Ruutu tarkoittaa seuraavia: * ruutu, osiksi jaetun pinnan osana oleva neliö tai muu kuvio * tekstiilien ja muiden pintojen ruudullinen kuviointi, joka perustuu ristikkäisiin raitoihin (katso myös tartaani) * ruutu, airutkuvion sukuinen tunnus heraldiikassa * Ruutu, sarjakuvalehti * ruutu, sarjakuvan piirrosruutu * ruutu, yksi pelikorttien maista (♦) * ruutu, ristikkomerkki tietotekniikassa ja puhelimissa (#) * ruutu, monissa lautapeleissä pelilaudan osa, jossa nappula voi sijaita * ruutu, ruutuhyppelyn elementti * ruutu, puitteiden rajoittama ikkunan osa * kuvaruutu, kuvaa näyttävä osa televisiolaitteessa * ruutu, yhden kuvan viemä ala filmirullalta * ruutu, lomakkeissa yksinkertaisille merkinnöille tarkoitettu neliönmuotoinen tila * jaettu ruutu, videopelissä ilmaisu, että peliä voi pelata useampi pelaaja samalla pelikonsolilla * Ruutu, Nelonen Median suoratoistopalvelu ==Henkilöitä== Ruutu on myös seuraavien tunnettujen suomalaisten sukunimi: * Ilkka Ruutu (s. 1969), arkkitehti * Jarkko Ruutu (s. 1975), jääkiekkoilija * Juhani Ruutu (1922–2015), kenraalimajuri * Kalle Ruutu (1945–2024), eversti, Juhani Ruudun poika * Linda Ruutu (s. 1990), jalkapalloilija * Martti Ruutu (1910–2005), historiantutkija ja rehtori * Mikko Ruutu (s. 1978), jääkiekkoilija * Oliver Ruutu (s. 2004), golfaaja * Paula Ruutu (1906–1990), kansanedustaja * Petri Ruutu (s. 1945), Terveyden ja hyvinvoinnin laitoksen tutkijaprofessori * Raul Ruutu (s. 1975), basisti * Tuomo Ruutu (s. 1983), jääkiekkoilija * Yrjö Ruutu (1887–1956), yhteiskuntatieteilijä. ===Kuvitteellisia henkilöitä=== * Rouva Ruutu, televisio-ohjelma Muistikuvaputken juontajahahmo, esittäjä Jaana Pesonen
American Pie

American Pie voi tarkoittaa seuraavia: * American Pie, Don McLeanin albumi vuodelta 1971 * ”American Pie”, kappale edellä mainitulta albumilta * ”American Pie”, kappale Slaughter-yhtyeen albumilta Revolution * American Pie, yhdysvaltalainen komediaelokuva vuodelta 1999 * American Pie -elokuvasarja, vuoden 1999 elokuvasta alkunsa saanut nuorisoelokuvien sarja.
Jarno Auremaa

Jarno Auremaa (s. 22. toukokuuta 1978 Mynämäki) on suomalainen ammattilaisuransa lopettanut jalkapalloilija. Hän oli pelipaikaltaan hyökkääjä. Urallaan Auremaa on edustanut muun muassa Turun Palloseuraa. Hän pelasi Veikkausliigassa kausien 2003–2005 välillä 64 ottelua Turun Palloseuran paidassa tehden niissä 10 maalia. Kauden 2006 hän pelasi Kakkosessa Maskun Palloseurassa ja kauden 2007 hän aloitti sarjaporrasta alempana Åbo IFK:ssa. Auremaa on ammatiltaan opettaja. Vapaa-ajalla Auremaa valmentaa Naantalin Löylyssä yleisurheilua. == Lähteet == * Veikkausliigan Hall of Fame == Aiheesta muualla == * Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Paperivene

Paperivene (Argonauta argo) on tursaiden lahkoon kuuluva kahdeksanlonkeroinen mustekala. Se asustaa kaikilla lämpimillä merialueilla. Paperivenenaaras voi kasvaa jopa 20 sentin pituiseksi, kun taas koiraat ovat vain sentin pituisia. Paperiveneiden paritellessa koiraalta katkeaa sen kolmas, siittiöitä tuottava lonkero, ja koiras kuolee. Naaras jatkaa elämäänsä, ja naaraan ruumiissa voi samaan aikaan kehittyä useita eri-ikäisiä munaeriä, jotka ovat eri koiraiden hedelmöittämiä.Paper Nautilus (Argonauta argo) The Cephalopod Page == Lähteet == Luokka:Pääjalkaiset
Metsola (Vantaa)

Metsola () on Vantaan koillisosassa Korson suuralueella sijaitseva noin 6 300 asukkaan kaupunginosa, joka liittyy kiinteästi länsipuolella olevaan Korson kaupunginosaan Korson aseman ja Kulomäentien välityksellä. Eteläpuolella ovat Matarin ja Mikkolan kaupunginosat, pohjoispuolella Leppäkorpi ja idässä Jokivarsi. Vuoden 2020 lopussa kaupunginosan asukkaista 23,4 prosenttia oli vieraskielisiä. Metsolassa toimii Leppäkorven koulu (alakoulu) ja siellä on useita päiväkoteja, kuten Leppäkorven päiväkoti, Metsolan päiväkoti, Metsolanmäen päiväkoti ja Näätäpuiston päiväkoti. Aseman lähellä Metsolassa on kaksi suurehkoa päivittäistavarakauppaa ja joitakin erikoisliikkeitä ja -palveluja sekä ravintoloita, Kelan toimisto, Korson terveysasema sekä asiamiesposti. Kerrostaloasutus, joka on pääasiassa uutta, painottuu myös alueen länsiosaan aseman läheisyyteen Metsolantien, Minkkitien, Otavantien ja Mäyräkujan alueelle. Otavantie jatkuu pohjoiseen päin Korpivaarantienä, jonka varrella on suuri autotalo. Se on myös alueen suurin työnantaja. Otavantiestä itään päin on laaja omakotialue, joka jatkuu Jokivarteen asti. Tämän alueen pääväylinä ovat Metsolantie ja Kulomäentie. Korson alueen asutus lähti alun perin kehittymään vuonna 1862 valmistuneen rautatien ohituspaikalle perustetun aseman ympäristöön, ensin radan länsipuolelle. Tiestön ja kulkuyhteyksien kehittyessä asutusta syntyi myös radan itäpuolelle, Metsolaan. Kulkuyhteydet pääradan poikki ovat myöhemminkin parantuneet, ja rakennuskanta Metsolassa on nuorempaa kuin radan länsipuolella. Liikenneyhteydet Metsolan laajalta omakotialueelta painottuvat enemmän bussiliikenteen sekä yksityisautoilun ja Lahden moottoritien varaan. ==Lähteet== ==Aiheesta muualla== *
Briançon

Briançon (, ) on Ranskan kaupunki, joka sijaitsee Hautes-Alpesin departementissa ja Provence-Alpit-Rivieran hallintoalueella. == Maantiede == Briançonin kaupunki sijaitsee Durance-, Guisane- ja Cervette-jokien yhtymäkohdassa, eräänlaisessa jääkauden jäänteenä syntyneessä laaksossa. Kaupunki on korkeimmalla (keskikorkeus on 1 326 metriä) Ranskassa sijaitseva kaupunkiyhdyskunta, se on toiseksi korkein koko Euroopassa, Sveitsissä sijaitsevan Davosin jälkeen. Kaupingista aukeaa laaja Durance-joen uomasola kohden pohjoista, Montgenèvren sola johtaa kohden Italiaa sekä Provencea ja Capin kaupunkia. Kaupunkiin johtaa kaksi valtatietä, numerot N91 ja N 94, kuten myös Valencesta alkava rautatieyhteys. Briançon on kuuluisa vanhasta kaupungistaan. Sen linnoituksen suunnitteli tunnettu linnoitusarkkitehti Vauban, ja sen rakensivat alueen linnoitusmestarit Tardif ja Nègre. Rakennusinsinöörit rakensivat myös useita linnakkeita ympäröiville vuorille, joiden tarkoituksena oli ennakoida Italiasta tulevia hyökkäyksiä. === Ilmasto === Briançon on tunnettu myös siitä, että kaupungissa paistaa aurinko 300 vuorokautta vuodessa, jolloin kriteerinä on vähintään kaksi auringonpaisteista tuntia vuorokaudessa. Kaupungin mikroilmasto selittyy osittain sen maantieteellisellä sijainnilla, joka on myös erikoisuus Ranskan Alpeilla. Tämä johtuu puolestaan siitä, että alueelle virtaa lämmintä ilmaa Välimereltä ja korkeat vuoret estävät lännestä tulevien pilvien saapumisen laakson ylle. === Naapurit === Briançonin kaupungin naapurit ovat: *pohjoisessa: Val-des-Prés; *etelässä: Cervières, Puy-Saint-André, Puy-Saint-Pierre ja Villar-Saint- Pancrace; *sekä lännessä: Saint-Chaffrey. == Historia == Briançonin alueella on ollut asutusta jo pronssikaudesta lähtien. Alueen nimi juontaa todennäköisesti siellä asuneista Ligurian kelteistä ja on ollut siis Brigantio ja Brigantium, joka on kelteillä tarkoittanut korkeaa paikkaa. Useat roomalaiset kirjailijat mainitsevat Briançonin olemassaolon ja siksi historioitsija Malte-Brun sijoittaakin ”Como-järven alueelta karkotettujen kreikkalaisten määränpääksi juuri Briançonin alueen, kun Comon alueen uudet valtiaat olivat tuhonneet ensin kreikkalaisten kaupungin Brigantiumin. Nämä vuoristoon paenneet kreikkalaiset asettuivat Genèvren ja Sisteronin väliselle alueelle ja rakensivat kaupungin nimeltä Brigantium, muistoksi, epäilemättä, kaupungista, jossa he olivat Italiassa asuneet.” Roomalaisena aikana Briançon oli osaa Alpes Cottiæ -hallintoaluetta, joka erässä vaiheessa hallitsi Cittius-niminen kuningas. Tärkeintä oli kuitenkin tällöinkin Torinon ja Arlesin välinen kulkuyhteys, joka meni kaupungin kautta. Italian sodat 1400-luvun lopulla ja 1500-luvulla sekä uskonsodat olivat kaupungille nopean kehityksen aikaa. Kaupungista tuli sotilaskaupunki. Vuonna 1690 rakennettiinkin kaupungille uusi suojusmuuri. Napoleonin sotien aikana vuonna 1815 kaupunki vastusti liittoutuneiden piiritystä ja Pariisin rauha ehdittiin allekirjoittaa ennen kaupungin antautumista. == Lähteet == == Aiheesta muualla == *Kaupungin internetsivut Luokka:Ranskan kaupungit Luokka:Hautes-Alpesin kunnat
Il re pastore

Il Re Pastore, KV 208 () on Wolfgang Amadeus Mozartin säveltämä kaksinäytöksinen ooppera. Teos kuuluu opera serian genreen. == Oopperan synty == Keisarinna Maria Teresian poika, arkkiherttua Maximilian Franz vieraili Salzburgissa keväällä 1775, 19-vuotiaan Mozartin toimiessa Salzburgin ruhtinasarkkipiispa Colloredon hovimuusikkona (). Vierailun kunniaksi tilattiin oopperat Mozartilta ja vanhemmalta hovisäveltäjä Domenico Fischiettiltä. Molemmille oopperoille valittiin Metastasion libretto, Fischiettille Gli orti esperidi ja Mozartille Il Re Pastore. Vierailun ensimmäisenä iltana esitettiin Fischiettin teos ja toisena päivänä, 23. huhtikuuta 1775 sai ensiesityksensä Mozartin Il Re Pastore. Koska ruhtinasarkkipiispan palatsissa ei ollut teatteria, esitettiin ooppera konserttiesityksenä. 40-vuotias kastraatti Tommasso Consoli Münchenin hovioopperasta vieraili nuoren Amintan osassa, mutta muuten esitys toteutettiin salzburgilaisin voimin. == Henkilöt == * Aminta, paimen, Sidonin valtaistuimen laillinen perijä – sopraano (kastraatti) * Elisa, foinikialainen paimentyttö – sopraano * Tamiri, vallastasyöstyn tyranni Stratonen tytär – sopraano * Agenore, Sidonilainen aatelismies – tenori * Alessandro, Makedonian kuningas – tenori ==Synopsis== Ooppera sijoittuu muinaiseen Foinikiaan Aleksanteri Suuren valloitussotien aikaan, noin 330 eaa. Aleksanteri on vallannut Sidonin kaupungin ja syössyt vallasta laillisen kuninkaan syrjäyttäneen tyranni Stratonen. Erinäisten käänteiden jälkeen Aleksanteri nostaa valtaistuimelle paimenena elävän ja omista juuristaan tietämättömän Amintan ja hänen rinnalleen kuningattareksi kruunataan paimentyttö Elisa. == Lähteet == * Re pastore, Il Re pastore, Il Luokka:1770-luvun musiikkiteokset
Ernst Křenek

Ernst Křenek (23. elokuuta 1900 Wien – 22. joulukuuta 1991 Palm Springs, Kalifornia) oli itävaltalaissyntyinen säveltäjä ja musiikkikirjailija, jolla oli tšekkiläisiä sukujuuria. Hän oli vuodesta 1945 lähtien Yhdysvaltain kansalainen. Křenek kokeili muun muassa atonaalisuutta ja muita nykytaidemusiikin tyylejä. Křenek syntyi Wienissä ja opiskeli Franz Schrekerin johdolla. Hän aloitti uransa kapellimestarina Saksan oopperataloissa. Vuonna 1922 Křenekiä pyydettiin viimeistelemään Gustav Mahlerin kymmenes sinfonia, joka oli jäänyt kesken säveltäjän kuoltua 1911. Křenek muokkasi teoksen ensimmäistä ja kolmatta osaa. Säveltäjänä Křenek sai vaikutteita Mahlerin ohella Paul Hindemithiltä ja Arthur Honeggerilta sekä jazzista. Hän muutti Yhdysvaltoihin vuonna 1938 Saksan kansallissosialistisen työväenpuolueen kiellettyä hänen musiikkinsa esittämisen Saksassa. Křenekistä tuli Yhdysvaltain kansalainen vuonna 1945. Hän kuoli Kaliforniassa vuonna 1991. Křenekin tuotantoon kuuluu sinfonioita, konserttoja, jousikvartettoja, sonaatteja ja muuta musiikkia. Hänen tunnetuimpiin teoksiinsa kuuluu vuonna 1927 ensiesitetty ooppera Jonny spielt auf (Jonny alkaa soittaa), jolla hän pyrki luomaan kokonaan uuden, jazziin pohjautuvan oopperatyylin. Hän toimi myös musiikinopettajana, ja hänen oppilaitaan olivat muiden muassa George Perle ja Robert Erickson. Hän kirjoitti myös musiikkiartikkeleja ja -arvosteluja Frankfurter Zeitungiin, kunnes hän joutui poistumaan Saksasta. 1940-luvulla hän opetti Hamline Universityssä Minnesotassa, missä paikallisen sinfoniaorkestelin kapellimestari Dimitri Mitropoulos loi hänelle suhteita paikallisiin musiikkipiireihin. Křenek muutti kuitenkin loppuelämäkseen Kaliforniaan. == Lähteet == Luokka:Itävaltalaiset säveltäjät Luokka:Yhdysvaltalaiset säveltäjät Luokka:Yhdysvaltalaiset musiikkikirjailijat Luokka:Vuonna 1900 syntyneet Luokka:Vuonna 1991 kuolleet
Blind Willie McTell

Blind Willie McTell (oik. William Samuel McTear; s. 5. toukokuuta 1901 Thomson, Georgia – 15. elokuuta 1959 Milledgeville, Georgia) oli yhdysvaltalainen blues-laulaja, lauluntekijä ja kitaristi. McTell oli jo syntyessään menettänyt näön toisesta silmästään, ja hän tuli kokonaan sokeaksi lapsuutensa loppupuolella. Hän kuitenkin oppi lukemaan sokeiden kirjoitusta. Musiikillisia lahjoja McTell osoitti jo varhaisesta iästä ja oppi kitaransoittotaidon nuorella iällä. Hänen instrumentikseen vakiintui myöhemmin 12-kielinen kitara. Isä jätti perheen, kun McTell oli vielä nuori. Kun äiti kuoli 1920-luvulla, McTellistä tuli kiertelevä muusikko. Levytysura alkoi Atlantassa Victor Records -yhtiölle vuonna 1927. Ennen toista maailmansotaa McTell matkusteli laajalti ja esiintyi monissa paikoissa. Musiikissaan hän yhdisti Mississippin alueen delta bluesia ja itärannikon tyyliä. McTell jatkoi levytysuraansa useilla eri levymerkeillä. Hän levytti esimerkiksi valtion arkistoihin kansanmusiikkia tallentaneelle Alan Lomaxille vuonna 1940 ja myöhemmin Atlantic Recordsille ja Regal Recordsille. Viimeiset levytykset nauhoitti erään levykaupan omistaja vuonna 1956. McTell pysytteli Atlantassa, mutta hänen terveytensä huononi ennen kaikkea diabeteksen takia, ja hän kuoli sairauskohtaukseen vuonna 1959. Nykyään McTell on laajalti arvostettu artisti. Hänen kuuluisimpiin kuuluvan kappaleen, ”Statesboro Blues”, on versioinut myöhemmin esimerkiksi Taj Mahal ja Allman Brothers Band. Bob Dylan on levyttänyt McTellin kappaleen ”Broke Down Engine Blues”, ja hän on myös tehnyt McTellista kertovan kappaleen nimeltä ”Blind Willie McTell” käyttäen ”St. James Infirmary Blues” -nimisen yhdysvaltalaisen kansanlaulun melodiaa. McTellin syntymäpaikassa, Georgian Thomsonissa, järjestetään nykyään vuotuinen blues-festivaali hänen kunniakseen. == Aiheesta muualla == *Kuvitettu diskografia. Luokka:Yhdysvaltalaiset laulajat Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Sokeat henkilöt Luokka:Vuonna 1901 syntyneet Luokka:Vuonna 1959 kuolleet
Christian Cannabich

Johann Christian Innocenz Bonaventura Cannabich (12. joulukuuta 1731 Mannheim – 20. tammikuuta 1798 Frankfurt am Main) oli saksalainen säveltäjä ja muusikko. Hän edusti Mannheimin koulukuntaa. Cannabich syntyi Mannheimissa ja opiskeli Johann Stamitzin johdolla. Hän toimi viulistina Mannheimin hoviorkesterissa ja siirtyi vuonna 1750 Roomaan opiskelemaan Niccolò Jommellin johdolla. Vuonna 1759 Cannabich meni naimisiin Maria Elisabeth de la Motten kanssa. Hän seurasi Johann Stamitzia Mannheimin hoviorkesterin kapellimestarina vuonna 1774. Samoihin aikoihin hän ystävystyi Wolfgang Amadeus Mozartin kanssa. Cannabich kuoli Frankfurt am Mainissa 66 vuoden iässä. Cannabichin tuotantoon kuuluu muun muassa kymmeniä sinfonioita ja baletteja. ==Lähteet== Luokka:Saksalaiset säveltäjät Luokka:Vuonna 1731 syntyneet Luokka:Vuonna 1798 kuolleet
Francesco Feo

Francesco Feo (1691, Napoli – 18. tammikuuta 1761, Napoli) oli italialainen säveltäjä. Hän asui ja työskenteli Napolissa, jossa suurin osa hänen oopperoistaan ensiesitettiin. Feo toimi musiikinopettajana muiden muassa Niccolò Jommellille. ==Elämä ja ura== Francesco Feo opiskeli vuosina 1704–12 synnyinkaupunkinsa Napolin Santa Maria della Pietà dei Turchini -konservatoriossa Andrea Basson ja Nicola Fagon johdolla ja sai sitten maestron tehtävän Sant’Onofrion konservatoriosta vuosiksi 1723–1739 ja primo maestron tehtävän Poveri di Gesù Cristo -konservatoriosta vuosiksi 1739–1743.Feo, Francesco , Baker’s Biographical Dictionary of Musicians, The Gale Group 2001. Vaatii HighBeam-tilauksen. Feo sävelsi toistakymmentä oopperaa. Niistä ensimmäinen oli L’amor tirannico, ossia Zenobia (”Tyrannimainen rakkaus eli Zenobia”, 1713). Häneltä on säilynyt myös yksi koominen ooppera La forza della virtù (”Hyveen voima”, 1719) sekä intermezzoja. Hänen teoksiaan esitettiin Napolin lisäksi Firenzessä, Roomassa, Torinossa ja Innsbruckissa.Murtomäki, Veijo: Napolilaissäveltäjiä ja muita italialaissäveltäjiä, Italialainen vakava ooppera 1700-luvulla, Sibelius- Akatemia 2016. Viitattu 13.5.2016. == Oopperat == *L’amor tirannico, ossia Zenobia (1713) *Duello d'amore e di vendetta (1715) *Lucio Papirio (1717) *La forza della virtù (1719) *Teuzzone (1720) *Siface, re di Numidia (1720) *Morano e Rosina (1723) *Don Chisciotte della Mancia (1726) *Coriando lo speciale (1726) *Ipermestra (1728) *Arianna (1728) *Tamese (1729) *Il vedovo (1729) *Andromaca (1730) *L’Issipile (1733) *Oreste (1738) *Polinice (1738) *Arsace (1740) ==Lähteet== Luokka:Italialaiset säveltäjät Luokka:Italialaiset oopperasäveltäjät Luokka: Vuonna 1691 syntyneet Luokka: Vuonna 1761 kuolleet Luokka:Musiikkipedagogit
Saue

Saue (aik. ) on Sauen kuntaan kuuluva kaupunki Harjumaalla, Pohjois-Virossa. Se sijaitsee 18 kilometriä Tallinnasta lounaaseen. Pinta-alaltaan kaupunki on 4,39 neliökilometrin suuruinen, ja sen asukasluku on noin 5 500\. Asukastiheys on noin 1 300 asukasta neliökilometriä kohti. ==Väestö== Kaupungin asukasluku on jo pitkään ollut kasvamaan päin. Kaupunki vetää puoleensa erityisesti Tallinnassa työskenteleviä ihmisiä läheisen sijaintinsa takia. Vuonna 2011 Sauen kaupungissa oli 5 514 asukasta, joista 5 145 (93,3 %) oli virolaisia, 258 (4,7 %) venäläisiä ja 108 (2,0 %) muita kansallisuuksia. ==Historia== Sauen kylä on mainittu asiakirjoissa ensimmäisen kerran vuonna 1548. Samalla vuosisadalla Saueen perustettiin kartano, johon valmistui vuonna 1792 suuri päärakennus ja puisto. Nykyään kartanon tilat ovat kaupallisessa käytössä: sitä vuokrataan juhliin ja muihin tapahtumiin. Vuonna 1960 Saue yhdistettiin Tallinnaan, johon se kuului vuoteen 1993 asti. Tuolloin Saue sai kaupunginoikeudet. Vuonna 2017 Sauen itsenäisestä kaupungista tuli epäitsenäinen kaupunki ja osa uutta Sauen kuntaa yhdessä vanhan Sauen kunnan, Nissin ja Kernun kanssa. ==Muuta== Sauessa on toiminut Pauligin tytäryhtiö vuodesta 1993 lähtien. ==Lähteet== * ===Viitteet=== ==Aiheesta muualla == *Sauen kaupunki Luokka:Viron epäitsenäiset kaupungit
Hämevaara

Hämevaara () on kaupunginosa Länsi-Vantaalla, Espoon rajan tuntumassa. Naapurikaupunginosia ovat Vantaalla Linnainen, Pähkinärinne ja Rajatorppa sekä Espoon puolelta Lintuvaara. Vuoden 2020 lopussa kaupunginosan väestöstä muuta kuin suomea, ruotsia tai saamea äidinkielenään puhuvien osuus oli 9,9 prosenttia. Hämevaarassa on pääasiallisesti omakotitaloja ja niiden lisäksi muutama kerros- ja rivitalo. Hämevaarassa ei ole muita palveluja kuin päiväkoti ja kirpputori, lähin kauppa sijaitsee Pähkinärinteessä. Lisäksi Hämevaarassa sijaitsee Pöllökallio, joka on jääkautista rantakivikkoa. Alueella toimii Hämevaara-seura, jonka tunnuksena on pöllö. Hämevaarassa sijaitsee myös lentoliikenteen radiomajakka, taajuudella 381 KHz. Viisaritien ja kaupunginrajan väliin on kaavoitettu uusia pientalotontteja (Vieteritie, Vieterikuja ja Vieteririnne).Kaupunginvaltuusto 19.9.2011 Hämevaarantien ja Rajatorpantien kulmaukseen on valmistunut kerrostalokortteli.Kaupunkisuunnittelulautakunta 13.12.2011 ==Lähteet== * Vantaa alueittain (2003). Ladattavissa kahtena pdf-tiedostona Vantaan kaupungin sivuilta. Alkuosan sivut 28–31 kertovat Hämevaarasta. * Vantaan väestö kaupunginosittain 1.1.2006. Tilastokartta, löytyy pdf-tiedostona Vantaan kaupungin sivuilta. ==Aiheesta muualla== * Vantaa alueittain, Myyrmäen suuralue (2010, pdf) . *
Carolina Panthers

Carolina Panthers on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on Charlottessa, Pohjois-Carolinan osavaltiossa. Panthers perustettiin vuonna 1993 ja se aloitti pelaamisen NFL:ssä kaksi vuotta myöhemmin, kaudella 1995, samaan aikaan Jacksonville Jaguarsin kanssa. Panthers on voittanut NFC:n konferenssimestaruuden kahdesti, kausina 2003 ja 2015, ja divisioonansa kuudesti (kausina 1996, 2003, 2008 ja 2013–2015). Panthers pelaa kotiottelunsa Bank of America Stadiumilla, jonne mahtuu yli 75 000 katsojaa. Joukkueen harjoitusleirin pitopaikka on Spartanburgin kaupungissa sijaitseva Wofford College. Seuran omistaa David Tepper. Carolina Panthers oli vuonna 2023 Forbesin listauksessa maailman 39. arvokkain urheiluseura 4,1 miljardin dollarin arvolla. == Lähteet == ==Aiheesta muualla== *Carolina Panthersin virallinen verkkosivusto Luokka:National Football League -seurat Luokka:Charlotte Luokka:Vuonna 1993 perustetut urheiluseurat
Lauren Koslow

Lauren Alice Koslow (s. 9. maaliskuuta 1953) on yhdysvaltalainen näyttelijä, joka on näytellyt saippuasarjoissa Päivien viemää, Kauniit ja rohkeat ja Tunteita ja tuoksuja. Koslow tunnetaan parhaiten roolistaan Päivien viemää -sarjan Kate Robertsina, roolista jota hän on näytellyt vuodesta 1996 lähtien. Yksi keskeisimmistä juonikuvioista sarjassa viimeisimmän vuosikymmenen ajan on ollut Katen vihanpito Sami Bradyn kanssa. Kauniissa ja rohkeissa Koslow esitti Margo Lynleyta vuosina 1987–1992. Margo oli sarjassa alusta asti mukana ollut muotisuunnittelija, jolla oli vispilänkauppaa Eric Forresterin ja Ridge Forresterin kanssa. Tämän lisäksi hän sai lapsen Clarke Garrisonin kanssa, ja oli naimisissa Bill Spencerin kanssa. Lopulta Margo poistui kaupungista poikansa Mark MacLainen kanssa. Mark palasi sarjaan vuosia myöhemmin aikuiseksi kasvaneena. Tunteita ja tuoksuja -sarjassa Koslow esiintyi vuosina 1984–1986 esittäen Lindsay Wells Abbottia. Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Lyly (nimi)

Lyly on suomenkielinen nimi, joka esiintyy paikannimissä, sukunimenä ja miehen etunimenä. ==Etunimi== Nimi johtuu sanasta lyly, joka tarkoittaa vinossa kasvavaan havupuuhun muodostuvaa kovaa pintapuuta. Lylyä käytettiin muun muassa ahkioiden, jalasten ja suksien valmistukseen. Digi- ja väestötietoviraston tietojen mukaan vuoden 2019 loppuun mennessä Lylyksi on nimetty noin 30 miestä ja alle 25 naista. Lylyn nimipäivä on 1. marraskuuta. ==Sukunimi== Sukunimenä Lyly esiintyi Suomessa heinäkuussa 2020 nykyisenä nimenä 374 henkilöllä. ==Tunnettuja Lylyjä== ===Etunimi=== * Lyly Rajala (s. 1951), kansanedustaja ===Sukunimi=== * Alice Lyly (1899–1976), suomalainen näyttelijä * Erik Lyly (1914–1990), suomalainen hävittäjälentäjä * John Lyly (myös Lylie, Lilly, 1550-luvun alku – 1606), englantilainen kirjailija * Julius Anselm Lyly (1856–1903), suomalainen toimittaja ja poliitikko * Kaarina Lyly (1907–1978), suomalainen lausuntataiteilija ja yrittäjä * Lauri Lyly (s. 1953), SAK:n puheenjohtaja * Robert Lyly (1880/1881–1953), suomalainen rakennusmestari ja rakennusurakoitsija * Sulevi Lyly (s. 1933), suomalainen tekniikan tutkija, professori ===Kuvitteellisia hahmoja=== * Lyly, radioselostaja Juhani Peltosen romaanissa Elmo; radiokuunnelmassa häntä esitti Jarno Hiilloskorpi. * Teuvo Lyly, kuvitteellinen henkilö samannimisessä suomalaisessa sarjakuvassa == Lähteet == Luokka:Etunimet Luokka:Sukunimet
Heps

Heps oli kuopiolaisen Saastamoinen Yhtymän 1970-luvulla toiminut tavarataloketju. Sen tavaratalot toimivat sekä kaupunkien keskustoissa että niiden ulkopuolella – eli niitä voi kutsua myös automarketeiksi. Vuonna 1977 Tuko osti Hepsit vuosikymmenen suurimmassa tavaratalokaupassa Suomessa. Ne muuttuivat seuraavana vuonna Anttila-tavarataloiksi, jotka Tuko oli ostanut pari vuotta aiemmin. Kauppahetkellä Hepseissä oli yhteensä noin 640 työntekijää yhdeksässä tavaratalossa: Kaarinassa, Lahdessa, Kouvolassa, Lohjalla, Jyväskylässä, Seinäjoella, Oulussa, Kajaanissa ja Kuopiossa. Saastamoisen tukkuryhmään jäivät tuolloin vielä kauppiasvetoiset Tops- ja Pops-myymäläketjut. Vuonna 1996 Kesko osti Anttila-ketjun, ja tällöin osa entisistä Hepseistä muuttui K-Citymarketeiksi == Historiaa == Ensimmäinen Heps-tavaratalo nousi Turun lähelle Kaarinan Ravattulaan vuonna 1970. Turun Hepsin omisti Suurmarkkinat Oy, jonka perustaja oli Herman Saastamoinen. Turun Heps oli ensimmäinen alennustavaratalo, joka sijaitsi kaupungin keskustan ulkopuolella. Näin se myös osaltaan toimi automarkettien edelläkävijänä. Myymälän pinta-ala oli 3 500 neliömetriä. Sen pihalla oli pysäköintiruudut 300 ajoneuvolle. Tuotevalikoimaan kuuluivat elintarvikkeiden lisäksi tekstiilit, kengät, asusteet, paperi- ja kemikaliotarvikkeet, kodinkoneet, taloustavarat, rautatavarat, vapaa-ajantuotteet ja autotarvikkeet. ==Lähteet== ==Aiheesta muualla== * Artikkeli Lohjan Ojamonharjulla sijainneesta Heps-tavaratalosta. luokka:Entiset suomalaiset tavaratalot Luokka:Entiset suomalaiset vähittäiskaupan yritykset Luokka:Entiset suomalaiset kauppaketjut
Pohjois-Carolinan sinfoniaorkesteri

Pohjois-Carolinan sinfoniaorkesteri () on Pohjois-Carolinan osavaltiossa Yhdysvalloissa toimiva sinfoniaorkesteri. Se perustettiin vuonna 1932, ja sen ensimmäinen konsertti pidettiin Raleighissa saman vuoden 16. maaliskuuta. Pohjois-Carolinan sinfoniaorkesterin toiminta keskittyy Pohjois-Carolinan pääkaupunkiin Raleighiin. Orkesterissa on yhteensä 65 jäsentä ja se pitää vuosittain noin kuusikymmentä konserttia. Nykyisenä ylikapellimestarina ja musiikillisena johtajana toimii walesiläissyntyinen Grant Llewellyn. == Aiheesta muualla == * Viralliset sivut Luokka:Yhdysvaltalaiset sinfoniaorkesterit Luokka:Pohjois-Carolina
Pippin

Pippin voi tarkoittaa ainakin seuraavia: * Pippin, Stephen Schwartzin säveltämä musikaali vuodelta 1972 * Dan Pippin, yhdysvaltalainen koripalloilija * Peregrin ”Pippin” Tuk, henkilöhahmo J. R. R. Tolkienin romaanissa Taru sormusten herrasta.
Wilma Smith

Wilma Smith on fidžiläissyntyinen viulisti. Hän syntyi Suvassa ja mutta muutti Aucklandiin 4 -vuotiaana, jossa vietti lapsuutensa. Hän siellä aloitti jo nuorena pianon- ja viulutunnit. Hän opiskeli Aucklandin yliopistossa, Uudessa- Seelannissa. Hän on ollut mestarikursseilla muun muassa Josef Gingoldin, Yehudi Menuhinin ja Sándor Véghin kanssa. Hän on voittanut muun muassa Naumburg-palkinnon vuonna 1984. Smith oli yksi vuonna 1980 perustetun Lydian String Quartetin perustajajäsenistä. Vuonna 1987 hän liittyi New Zealand String Quartetiin, jossa hän soitti siihen saakka kun hänet nimitettiin vuonna 1993 hänet nimitettiin Uuden-Seelannin sinfoniaorkesterin konserttimestariksi. Vuonna 2003 hän liittyi Melbournen sinfoniaorkesteriin. Smith soittaa Guadagnini-viulua vuodelta 1761. == Lähteet == == Aiheesta muualla == * * * Luokka:Viulistit Luokka:Fidžiläiset muusikot Luokka:Syntymävuosi puuttuu Luokka:Elävät henkilöt
Uuden-Seelannin jousikvartetti

Uuden-Seelannin jousikvartetti () on uusiseelantilainen jousikvartetti, joka perustettiin vuonna 1987History New Zealand String Quartet. Se on esiintynyt myös Uuden-Seelannin sinfoniaorkesterin ja BBC:n skotlantilaisen sinfoniaorkesterin kanssa.About the Quartet New Zealand String Quartet Kvartetti on levyttänyt muiden muassa Béla Bartókin, Claude Debussyn ja Maurice Ravelin jousikvartettoja. == Lähteet == == Jäsenet == * Helene Pohl – viulu * Douglas Beilman – viulu * Gillian Ansell – alttoviulu * Rolf Gjelsten – sello == Aiheesta muualla == * Viralliset sivut Luokka:Jousikvartetit Luokka:Uusiseelantilaiset yhtyeet
Pagetin maitorauhastauti

Pagetin maitorauhastauti (morbus Paget) on harvinainen rintasyöpämuoto, rintarauhasen pahanlaatuinen kasvain, joka alkaa maitorauhastiehyistä ja leviää ihottuman kaltaisena muutoksena nänniin ja nännipihaan. Pagetin maitorauhastauti hoidetaan leikkauksella. Luokka:Syöpätaudit
Rolf Gjelsten

Rolf Gjelsten on kanadalaissyntyinen sellisti, joka on ollut vuodesta 1997 lähtien myös Uuden-Seelannin kansalainen. Hän aloitti sellonsoiton Victoriassa James Hunterin ja János Starkerin johdolla. Gjelsten pääsi 22-vuotiaana Berliinin filharmonikkojen nuorimmaksi jäseneksi. Myöhemmin hän jatkoi opintojaan Pohjois-Amerikassa Zara Nelsovan johdolla. Hän konsertoi ja levytti Laurentian Quartetin kanssa vajaan vuosikymmenen ajan. Gjelsten myös opetti sellonsoittoa Sarah Lawrence Collegessa New Yorkissa. Gjelsten liittyi Uuden- Seelannin jousikvartetin sellistiksi toukokuussa 1994. Kolme vuotta myöhemmin hänelle myönnettiin Uuden-Seelannin kansalaisuus. == Lähteet == * Luokka:Kanadalaiset sellistit Luokka:Uusiseelantilaiset sellistit
Rosie Smith

thumb|right|Rosie Smith Rosie Smith (s. 1984 Lontoo, Iso-Britannia) on Cradle of Filth -yhtyeen kosketinsoittaja, joka on esiintynyt yhtyeen kanssa sen kiertueilla vuodesta 2005. ==Aiheesta muualla== *Rosie Smithin virallinen MySpace-sivu Luokka:Brittiläiset kosketinsoittajat Luokka:Vuonna 1984 syntyneet Luokka:Elävät henkilöt pl:Rosie Smith